**ELŐTERJESZTÉS**

**A Gazdasági és Városstratégiai Bizottság, valamint a Jogi és Társadalmi Kapcsolatok Bizottsága 2019. áprilisi üléseire**

**Javaslat a Késmárk utcai teniszpályák bérleti jogviszonyának hosszabbítására**

A Tisztelt Közgyűlés az 58/2016. (II.25.) Kgy. sz. határozatában úgy döntött, hogy a Szombathely 2690 hrsz.-ú ingatlan Késmárk utcában lévő, az ingatlan többi részétől kerítéssel elválasztott 6 db teniszpályát és öltöző, fürdő, raktár, büfé helyiségekből álló teniszházat magába foglaló ingatlanrészre vonatkozóan Szombathely Megyei Jogú Város Önkormányzata a Makanoi PSP Szolgáltató és Kereskedelmi Bt. és Szabó Péter bérlőkkel a bérleti szerződést meghosszabbítja Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 14. § (4) bekezdés f) pontja alapján 2016. július 1. napjától 20 éves, azaz 2036. június 30. napjáig terjedő határozott időtartamra, évente bruttó 1.100.000,- Ft bérleti díj ellenében. A Közgyűlés úgy határozott továbbá, amennyiben a bérlők a beruházási tervükben szereplő felújítási munkákat eszközölnek, a beruházások tekintetében bérbeszámítással élhetnek a bérbeadó Önkormányzat felé. A beruházási terv jóváhagyására, valamint a felújítások, beruházások tényleges elszámolására a Gazdasági és Városstratégiai Bizottság jogosult.

A Közgyűlés felhatalmazása alapján a Gazdasági és Városstratégiai Bizottság előzetes jóváhagyását követően a Jogi és Társadalmi Kapcsolatok Bizottsága a bérleti szerződés hosszú távú meghosszabbítására irányuló megállapodást jóváhagyta.

Azonban a Közgyűlés a 237/2016. (VI.9.) Kgy. sz. határozatában a korábbi döntését felülvizsgálva, a teniszházzal összefüggő beruházási igényeket megismerve a bérleti szerződést 2016. október 31. napjáig, a 291/2016. (IX.15.) Kgy. sz. határozatában 2017. október 31. napjáig, a 307/2017. (X.26.) Kgy. sz. határozatában 2018. október 31. napjáig, a 251/2018. (IX.13.) Kgy. sz. határozatában 2019. április 15. napjáig terjedő határozott időre változatlan feltételekkel meghosszabbította.

Önkormányzatunk a Modern Városok Program részeként „a szombathelyi Késmárk utcai teniszcentrum fejlesztése” program keretében a bérbe adott területet is érintő beruházást kíván megvalósítani 2019. december 31. napjáig. A közbeszerzési eljárás eredményeként függően a nyertes kivitelező részére a munkaterület átadásra került.

A szerződés lejáratára tekintettel Bérlők a bérleti jogviszony év végéig történő meghosszabbítása iránt kérelemmel fordultak hozzám azzal, hogy az alábbi beruházásokat eszközöljék, illetve azok tervezett költségeinek elszámolását kérik:

* 6 garnitúra Geniala műanyag pályavonal
* 6 garnitúra tenisz háló
* 6 garnitúra pályatisztító és vonal kefe
* 12 db háttérháló
* 6 garnitúra horganyzott hálótartó oszlop.

A fent felsorolt beruházások tervezett költségei Bérlő árajánlatai alapján közel 2.000.000,- Ft-ot tesznek ki.

A fentiekre tekintettel javaslom, hogy a jelenlegi bérlők bérleti jogviszonya 2019. április 15. napjától 2019. december 31. napjáig kerüljön meghosszabbításra változatlan feltételekkel azzal, amennyiben a bérleti jogviszony nem kerül ismételten meghosszabbításra, az Önkormányzat a Bérlőkkel a fent felsorolt beruházások költségei tekintetében – amennyiben azokra a Bérbeadó a jogviszony lejártával is igényt tart - elszámol, azokat részükre megtéríti.

Kérem a Tisztelt Bizottságokat, hogy az előterjesztést megtárgyalni, és a határozati javaslatokat elfogadni szíveskedjenek.

**Szombathely, 2019. április 18.**

 **/: Dr. Puskás Tivadar :/**

**Határozati javaslat**

**……../2019. (IV.23.) GVB. sz. határozat**

A Gazdasági és Városstratégiai Bizottság javasolja a Közgyűlésnek, hogy Szombathely Megyei Jogú Város Önkormányzata, a Szombathelyi Teniszcsarnok Szolgáltató és Kereskedelmi Bt. (névváltozást követően: Makanoi PSP Szolgáltató és Kereskedelmi Bt.) és Szabó Péter között 1997. május 6. napján, a szombathelyi 2690 hrsz.-ú ingatlan szerződésben meghatározott területe vonatkozásában kötött bérleti szerződést 2019. április 15. napjától 2019. december 31. napjáig változatlan feltételekkel meghosszabbítsa azzal, amennyiben a bérleti jogviszony nem kerül ismételten meghosszabbításra, az Önkormányzat a Bérlőkkel az általuk eszközölt beruházások költségei tekintetében – amennyiben azokra a Bérbeadó a jogviszony lejártával is igényt tart - elszámol, azokat részükre legfeljebb bruttó 2.000.000,- Ft erejéig megtéríti.

**Felelős:**  Dr. Puskás Tivadar polgármester

 Lendvai Ferenc, a Gazdasági és Városstratégiai Bizottság elnöke

 (A végrehajtásért felelős:

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal

**Határozati javaslat**

**……../2019. (IV. 24.) JTKB. sz. határozat**

A Jogi és Társadalmi Kapcsolatok Bizottsága javasolja a Közgyűlésnek, hogy Szombathely Megyei Jogú Város Önkormányzata, a Szombathelyi Teniszcsarnok Szolgáltató és Kereskedelmi Bt. (névváltozást követően: Makanoi PSP Szolgáltató és Kereskedelmi Bt.) és Szabó Péter között 1997. május 6. napján, a szombathelyi 2690 hrsz.-ú ingatlan szerződésben meghatározott területe vonatkozásában kötött bérleti szerződést 2019. április 15. napjától 2019. december 31. napjáig változatlan feltételekkel meghosszabbítsa azzal, amennyiben a bérleti jogviszony nem kerül ismételten meghosszabbításra, az Önkormányzat a Bérlőkkel az általuk eszközölt beruházások költségei tekintetében – amennyiben azokra a Bérbeadó a jogviszony lejártával is igényt tart - elszámol, azokat részükre legfeljebb bruttó 2.000.000,- Ft erejéig megtéríti.

**Felelős:**  Dr. Puskás Tivadar polgármester

 Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

 (A végrehajtásért felelős:

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal